
УГОВОР О ДУГОРОЧНОМ ЗАКУПУ ЗЕМЉИШТА БЕЗ НАКНАДЕ
(у даљем тексту: „Уговор о закупу“)


 Закључен дана __________ године у _______________ између:

1. Град Зајечар, Трг Ослобођења бр.1, 19000 Зајечар, МБ: 07189923, ПИБ: 101757838, кога заступа Бошко Ничић, градоначелник (у даљем тексту: „Закуподавац“ или „Град Зајечар“) и

2.  _______________ из _______________, Улица _______________, Матични број: _______________, ПИБ _______________, кога заступа _______________  (у даљем тексту: Закупац)

Закуподавац и Закупац у даљем тексту заједнички означени као: „Уговорне стране“

Преамбула

Уговорне стране сагласно констатују следеће:

· [bookmark: _Hlk120103052]Да је дана ____________ године између Града Зајечара и Јавно комунално - стамбено предузеће Зајечар, Зајечар („ЈКСП Зајечар“), као Јавног партнера и Друштва за посебне намене __________________, као Закупца и Приватног партнера________________ закључен Јавни уговор о јавно-приватном партнерству за дугорочну испоруку топлотне енергије систему даљинског грејања ЈКСП Зајечар из новоинсталисаних котлова на дрвну биомасу и котлова на гас (у даљем тексту: „Јавни Уговор“) који за предмет има реализацију јавно-приватног партнерства тј. пружање енергетске услуге, производњу и испоруку потребне количине топлотне енергије ЈКСП Зајечар, односно модернизацију и унапређење енергетске ефикасности система грејања ЈКСП Зајечар;

· [bookmark: _Hlk120103078]Да се Закупац сходно условима из Јавног Уговора обавезао да у циљу што квалитетнијег и ефикаснијег пружања енергетске услуге односно испоруке топлотне енергије за потребе система грејања ЈКСП Зајечар у Периоду имплементације изврши изградњу новог објекта тј. котларницу са свим припадајућим елементима на начин и под условима садржаним у Прилогу 2. Јавног Уговора (у даљем тексту: „Котларница 1“);

· Да се Закуподавац сходно условима из Јавног Уговора обавезао да обезбеди локацију на којој ће Закупац изградити Котларницу 1 давањем у закуп, без накнаде, грађевинског земљишта које се налази на катастарској парцели 8525/14 КО Зајечар, потребног за реализацију пројекта јавно приватног партнерства који је предмет Јавног Уговора, као и да изврши примопредају предметне парцеле одмах по ступању на снагу Јавног Уговора, све у складу са процедуром и условима дефинисаним у Јавном Уговору;
Сви термини и/или одреднице коришћени у овом уговору, имају исто значење као и у Јавном Уговору.

Имајући у виду напред наведено Уговорне стране су се договориле како следи:


Предмет Уговора о закупу

Члан 1.

Предмет Уговора о закупу је давање Закупцу у дугорочни закуп катастарске парцеле 8525/14, површине 4.614 м²,  КО Зајечар, уписане у лист непокретности број 19624,  која представља својину Закуподавца, јавна својина, са обимом удела 1/1 („Парцела“).


Члан 2.

Закупац ће користити Парцелу у сврху изградње, инсталације, управљања и одржавања Котларнице 1 за потребе система грејања ЈКСП Зајечар, у сврху испоруке потребне количине топлотне енергије ЈКСП Зајечар, као и за предузимање свих других активности које су у вези са уредним извршењем обавеза из Јавног уговора.

Закуподавац даје апсолутну и неопозиву сагласност за коришћење Парцеле у сврхе ближе одређене у претходном ставу овог члана. 


Накнада

Члан 3.

Парцела се даје у закуп Закупцу без накнаде, сагласно условима из Јавног Уговора.

Основ за давање парцеле у закуп без накнаде је члан 22. Уредбе о условима, начину и поступку под којима се грађевинско земљиште у јавној својини може отуђити, дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности ("Сл. гласник РС", бр. 61/2015, 88/2015, 46/2017, 30/2018 и 53/2021).

Период Закупа

Члан 4. 

Закуп се уговара на одређено време, односно Предмет закупа се даје у закуп на рок на који је закључен Јавни Уговор.

Период закупа почиње тећи по предаји Парцеле у складу са чланом 5. Уговора о закупу и завршава се на крају Периода Главне обавезе, који сагласно Јавном Уговору траје 30 година рачунајући од почетка Периода Главне обавезе..


Предаја Парцеле

		Члан 5.

Закуподавац се обавезује да преда Закупцу у посед Парцелу у свему у складу са условима из Јавног уговора, у уредном и чистом стању, без икаквих терета, као што су хипотека, залога, службености, право прече куповине, или било који други терети, односно заложно право или обезбеђење којим се умањује или ограничава или искључује било које право Закупца на Парцели, најкасније пре започињања Припремног периода.

На дан предаје Парцеле Уговорне стране ће сачинити и потписати Записник о примопредаји који ће представљати доказ на околност да је извршена предаја Парцеле.


Обавезе Закуподавца

Члан 6.

Закуподавац јемчи и изјављује:

· Да је Парцела у његовом власништву;

· Да је Парцела слободна од било каквих терета;

· Да је процедура доделе Парцеле Закупцу спроведена у потпуности у складу са важећим  прописима Републике Србије, као и да су прибављена сва неопходна одобрења за закључење Угвоора о закупу од стране надлежних орана;

· Да неће отуђити Парцелу у току трајања Периода закупа опредељеног у члану 4. овог Уговора о закупу, уколико претходно не добије писану сагласност Закупца;

· Да ће доставити Закупцу сву релевантну документацију везано за Парцелу, а која је неопходна Закупцу за остваривање права и обавеза из овог Уговора о закупу односно Јавног Уговора, у року од 8 дана од дана достављања таквог захтева Закуподавцу.
                                                                 




                                                            Члан 7.
Закуподавац је сагласан да се изврши упис овог Уговора о закупу и права закупа у корист Закупца  без даљег присуства и одобрења Закуподавца (clausula intabulandi) пред надлежним катастаром непокретности.

Закуподавац  се обавезује да обезбеди упис права закупа Парцеле у катастар непокретности, у корист Закупца, о  сопственом трошку. 


Обавезе Закупца

Члан 8.

Закупац је дужан да Парцелу користи у сврху наведену у члану 2. Уговора о закупу и да сноси трошкове текућег одржавања Парцеле.


Завршне одредбе

Члан 9.

Уговорне стране су дужне да о свему што може имати значаја за њихов међусобни однос или саму Парцелу обавештавају једна другу одмах по сазнању за такве околности и одговарају једна другој за штету која настане због пропуштања обавештавања.

Члан 10.

Све спорове који настану поводом права и обавеза из овог Уговора о закупу, Уговорне стране ће настојати да реше споразумно. У случају немогућности мирног решења спора, спор ће бити решен пред судом који је месно надлежан за територију на којој се налази Парцела.

Члан 11.

Уговор је закључен у четири примерка, од којих свака Уговорна страна задржава по два.



ЗАКУПОДАВАЦ	ЗАКУПАЦ

_______________                                                                                  ________________	

